CELEX: 32020R1314
Language: et
Date: 2020-07-10 00:00:00
Title: Komisjoni delegeeritud määrus (EL) 2020/1314, 10. juuli 2020, millega muudetakse Euroopa Parlamendi ja nõukogu määruse (EL) nr 1307/2013 II ja III lisa seoses teatavate liikmesriikide otsetoetuste riiklike ja netoülemmääradega 2020. kalendriaastaks

22.9.2020   
               
               
                  ET
               
               
                  Euroopa Liidu Teataja
               
               
                  L 307/1
               
            
         KOMISJONI DELEGEERITUD MÄÄRUS (EL) 2020/1314,
         10. juuli 2020,
         millega muudetakse Euroopa Parlamendi ja nõukogu määruse (EL) nr 1307/2013 II ja III lisa seoses teatavate liikmesriikide otsetoetuste riiklike ja netoülemmääradega 2020. kalendriaastaks
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009, (1) eriti selle artikli 6 lõiget 3 ja artikli 7 lõiget 3,
         ning arvestades järgmist:
         
                     (1)
                  
                  
                     Kooskõlas määruse (EL) nr 1307/2013 artikli 11 lõike 6 kolmanda lõiguga oli mitu liikmesriiki teatanud komisjonile 31. detsembriks 2019 oma otsusest vähendada otsetoetuste summat vastavalt selle määruse artikli 11 lõikele 1 ja vähendamisest tekkivad hinnangulised summad 2020. kalendriaastal.
                  
               
                     (2)
                  
                  
                     Kooskõlas määruse (EL) nr 1307/2013 artikli 14 lõike 1 kuuenda lõiguga oli mitu liikmesriiki teatanud komisjonile 31. detsembriks 2019 oma otsusest teha 2021. aastal Euroopa Maaelu Arengu Põllumajandusfondist (EAFRD) lisatoetusena kättesaadavaks teatav protsent oma 2020. kalendriaasta otsetoetuste iga-aastasest riiklikust ülemmäärast.
                  
               
                     (3)
                  
                  
                     Määruse (EL) nr 1307/2013 artikli 14 lõike 2 kuuenda lõigu kohaselt oli mitu liikmesriiki teatanud komisjonile 8. veebruariks 2020 oma otsusest kasutada 2020. kalendriaasta otsetoetusteks teatavat summat toetusest, mida rahastatakse EAFRDst 2021. eelarveaastal.
                  
               
                     (4)
                  
                  
                     Nende teadete põhjal kohandati komisjoni delegeeritud määrusega (EL) 2020/756 (2) 2020. kalendriaastal otsetoetuste riiklikke ülemmäärasid ja netoülemmäärasid, mis on sätestatud vastavalt määruse (EL) nr 1307/2013 II ja III lisas.
                  
               
                     (5)
                  
                  
                     Samas tekitavad COVID-19 pandeemiast tingitud erandlikud asjaolud ja nendest tulenevalt liikmesriikides võetud tõkestamismeetmed põllumajandustootjate jaoks tõsiseid raskusi. Nende raskuste tagajärgede leevendamiseks on teatavad liikmesriigid palunud vaadata läbi oma otsused sammastevaheliste ümberpaigutamiste kohta. Arvestades praeguste asjaolude enneolematut laadi, tundub asjakohane need taotlused rahuldada tingimusel, et läbivaadatud summad ja otsused ei too kaasa taotlejate õiguspäraste ootuste rikkumist.
                  
               
                     (6)
                  
                  
                     Eelkõige teatas Taani komisjonile, et on läbi vaadanud oma varasema otsuse, millest oli teatatud vastavalt määruse (EL) nr 1307/2013 artikli 14 lõike 1 kuuendale lõigule. Belgia tühistas oma varasema ümberpaigutamisotsuse.
                  
               
                     (7)
                  
                  
                     Lisaks teatasid Bulgaaria, Horvaatia, Luksemburg, Portugal ja Taani komisjonile, et on läbi vaadanud oma varasema otsuse, millest oli teatatud vastavalt määruse (EL) nr 1307/2013 artikli 14 lõike 2 kuuendale lõigule.
                  
               
                     (8)
                  
                  
                     Seepärast on vaja määruse (EL) nr 1307/2013 II ja III lisas 2020. kalendriaastaks sätestatud ülemmäärasid uuesti kohandada, et võtta arvesse teatatud läbivaadatud summasid ja otsuseid.
                  
               
                     (9)
                  
                  
                     Taani teatatud läbivaadatud otsuste tulemusena jäävad Taani otsetoetuste riiklikud ja netoülemmäärad 2020. aastal samaks. Seepärast ei ole Taani puhul vaja kohandada delegeeritud määruses (EL) 2020/756 sätestatud ülemmäärasid.
                  
               
                     (10)
                  
                  
                     Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu artikli 137 lõike 1 teise lõigu kohaselt ei kohaldata määrust (EL) nr 1307/2013, nagu seda kohaldatakse 2020. aastal, Ühendkuningriigis 2020. taotlusaasta suhtes. Seetõttu ei ole vaja kehtestada Ühendkuningriigile 2020. aastaks uusi ülemmäärasid.
                  
               
                     (11)
                  
                  
                     Määruse (EL) nr 1307/2013 II ja III lisa tuleks seetõttu vastavalt muuta.
                  
               
                     (12)
                  
                  
                     Kuna käesoleva määrusega tehtud muudatused mõjutavad määruse (EL) nr 1307/2013 kohaldamist 2020. aastal, peaks käesolev määrus jõustuma järgmisel päeval pärast selle avaldamist ning seda tuleks kohaldada alates 1. jaanuarist 2020,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 1307/2013 II ja III lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. juuli 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 347, 20.12.2013, lk 608.
         
            (2)  Komisjoni 1. aprilli 2020. aasta delegeeritud määrus (EL) 2020/756, millega muudetakse Euroopa Parlamendi ja nõukogu määruse (EL) nr 1307/2013 II ja III lisa (ELT L 179, 9.6.2020, lk 1).
      
      
         
            LISA
            Määruse (EL) nr 1307/2013 II ja III lisa muudetakse järgmiselt:
            
                        1)
                     
                     
                        II lisas asendatakse 2020. kalendriaastaga seotud kanded Belgia, Bulgaaria, Horvaatia, Luksemburgi ja Portugali kohta järgmisega:
                        
                                    Kalendriaasta
                                 
                                 
                                    2020
                                 
                              
                                    „Belgia
                                 
                                 
                                    505 266“
                                 
                              
                                    „Bulgaaria
                                 
                                 
                                    866 720“
                                 
                              
                                    „Horvaatia
                                 
                                 
                                    348 281“
                                 
                              
                                    „Luksemburg
                                 
                                 
                                    35 276“
                                 
                              
                                    „Portugal
                                 
                                 
                                    684 355“
                                 
                              
                  
                        2)
                     
                     
                        III lisas asendatakse 2020. kalendriaastaga seotud kanded Belgia, Bulgaaria, Horvaatia, Luksemburgi ja Portugali kohta järgmisega:
                        
                                    Kalendriaasta
                                 
                                 
                                    2020
                                 
                              
                                    „Belgia
                                 
                                 
                                    505,3“
                                 
                              
                                    „Bulgaaria
                                 
                                 
                                    867,1“
                                 
                              
                                    „Horvaatia
                                 
                                 
                                    348,3“
                                 
                              
                                    „Luksemburg
                                 
                                 
                                    35,3“
                                 
                              
                                    „Portugal
                                 
                                 
                                    684,5“